問Michelle有否想過設計與鴿子有關的珠寶首飾時，她笑言動物的創作空間比較細，而她較喜歡大自然景物，明年她正準備推出珊瑚系列。育有兩女一子的她，問子女們有遺傳她的設計天份嗎？她續說：「讀律師嘅大仔嘉慶o依家幫手打理家族生意，讀經濟嘅二女詩賢o依家從事飲食業，而讀地理嘅細女詠賢係一位小學教師。」她笑言子女各有所長，暫時未有人想繼承她的珠寶生意。問她對子女有甚麼期望時？她說：「由細到大我淨係要求佢哋能夠完成學業，之後鍾意做咩都冇所謂，只希望佢哋做一個有用嘅人，可以貢獻社會。」平日一家人最鍾意「搵食」，她笑言可以一齊去埋旅行就滿足！